**KONCESIJSKA POGODBA O IZVEDBI STORITEV** **LETNEGA VZDRŽEVANJA IN ZIMSKE SLUŽBE NA OBČINSKIH CESTAH, JAVNIH POTEH IN JAVNIH POVRŠINAH V OBČINI MEDVODE**

sklenjena med

**KONCEDENTOM: OBČINA MEDVODE, CESTA KOMANDANTA STANETA 12, 1215 MEDVODE,**  
ki ga zastopa Nejc Smole, župan

|  |  |
| --- | --- |
| Matična številka: | 5874564000 |
| Identifikacijska številka (ID za DDV): | SI 20991517 |
| Transakcijski račun (TRR): | SI56 0127 1010 0000 594 |

in

**KONCESIONARJEM:**

**……………………………………………………………………………………………………**

…………………………………………………………………………………………………………………………………….

ki ga zastopa ……………………………………, ………………………….,

|  |  |
| --- | --- |
| Matična številka: |  |
| Identifikacijska številka (ID za DDV): |  |
| Transakcijski račun (TRR): |  |

**I. UVODNE DOLOČBE**

1. **člen**

Koncedent in koncesionar ugotavljata:

* da je na podlagi Zakona o gospodarskih javnih službah (Ur. l. RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), Odloka o lokalnih gospodarskih javnih službah v Občini Medvode (Ur. l. RS, št. 31/2016) in Odloka o podelitvi koncesije za izvajanje obvezne občinske gospodarske javne službe vzdrževanja občinskih cest, podelitvi koncesije za urejanje zelenih javnih površin ter prometne signalizacije in prometne opreme na območju Občine Medvode (Ur. l. RS, št. 51/2016 – v nadaljevanju koncesijski akt) Občina Medvode dolžna zagotoviti izvajanje gospodarske javne službe vzdrževanja občinskih cest ter urejanje prometne signalizacije in prometne opreme s podelitvijo koncesije,
* da je Občina Medvode (v nadaljevanju: koncedent) objavila javni razpis za podelitev koncesije za izvajanje obvezne občinske gospodarske javne službe vzdrževanja občinskih cest na območju Občine Medvode (v nadaljevanju koncesionirana gospodarska javna služba), ki se je zaključil dne ………………………,
* da je bil javni razpis, objavljen na Portalu javnih naročil pod številko …………………………….. z dnem …………………………….. in
* da je bil na podlagi koncedentove odločitve številka ……………………………… z dne ………………………………,

izbran koncesionar kot najugodnejši ponudnik v okviru predmetnega javnega razpisa, zaradi česar se sklepa ta pogodba.

1. **člen**

Pojmi, uporabljeni v tej pogodbi imajo isti pomen kot ga določa koncesijski akt, v kolikor ni iz te pogodbe izrecno razvidno drugače.

1. **člen**

Koncesionirano gospodarsko javno službo opravlja koncesionar v svojem imenu in za svoj račun.

Koncesionar nosi celotno tveganje potreb po storitvah javne službe in druga tržna tveganja koncesije. Koncesionar ni upravičen do nobenih garancij ali plačil koncedenta zaradi tega, ker prihodki iz koncesije ne dosegajo načrtovanih.

Koncesionar ni upravičen do poplačila katerihkoli vlaganj v infrastrukturo, objekte in naprave koncesije od koncedenta.

# II. OBMOČJE KONCESIJE

1. **člen**

Območje izvajanja javne službe je območje celotne Občine Medvode (v nadaljevanju območje koncesije).

Koncesijsko območje je glede stanja infrastrukture, objektov in naprav ter pogojev za opravljanje koncesionirane javne gospodarske službe, opisano v razpisni dokumentaciji, ki je priloga te pogodbe.

**III. PREDMET POGODBE**

1. **člen**

S to pogodbo koncedent oddaja, koncesionar pa prevzema v izvedbo storitev izvajanja letnega vzdrževanja in zimske službe na občinskih cestah v skladu s specifikacijami in opredelitvijo iz razpisne dokumentacije in ponudbe, ki predstavljata sestavni del te pogodbe, v kolikor v tej pogodbi ni izrecno drugače urejeno.

1. **člen**

Koncesionar bo vršil prevzeta dela v skladu in v obsegu določenem z naslednjimi dokumenti:

* Ponudba številka …………………………… z dne …………………………………….;
* Razpisna dokumentacija koncedenta v postopku številka ………………………………………….. z dnem …………………………………….

Predmetni dokumenti so priloga in sestavni del te pogodbe.

1. **člen**

Predmet koncesijskega razmerja je vzdrževanje občinskih cest na območju Občine Medvode ter izvajanje drugih storitev, potrebnih za nemoteno opravljanje javne službe.

Javno cesto sestavljajo:

* cestno telo,
* cestni objekti,
* naprave za odvodnjavanje ceste,
* brežine ceste,
* cestni svet,
* zračni svet nad voziščem v višini 7 metrov,
* prometne površine zunaj vozišča, kot so: počivališča, parkirišča, avtobusna postajališča in obračališča, prostori in objekti za tehtanje in nadzor prometa,
* površine za pešce in kolesarje na cestišču ceste,
* priključki na cesto v širini cestnega sveta,
* prometna signalizacija in prometna oprema,
* cestne naprave in druge ureditve, namenjene varnosti prometa, zaščiti ceste ter zemljišč in objektov vzdolž ceste pred vplivi prometa na njej,
* naprave za evidentiranje prometa.

Občinske ceste so opredeljene v Odloku o kategorizaciji občinskih cest v Občini Medvode (Uradni list RS, št. 9/2016). Skladno z odlokom je predmet javne službe vzdrževanje lokalnih cest, lokalnih zbirnih cest, lokalnih krajevnih cest, ter vseh javnih poti.

1. **člen**

Vzdrževanje občinskih cest je obvezna gospodarska javna služba, ki obsega vzdrževalna dela za njihovo ohranjanje v dobrem stanju, za zagotavljanje prometne varnosti in prevoznosti, nadzor nad njihovim stanjem in stanjem njihovega varovalnega pasu ter vzpostavitev njihovih prevoznosti ob naravnih in drugih nesrečah (v nadaljnjem besedilu: redno vzdrževanje občinskih cest).

Dela rednega vzdrževanja so:

1. pregledniška služba;
2. redno vzdrževanje prometnih površin;
3. redno vzdrževanje bankin;
4. redno vzdrževanje odvodnjavanje;
5. redno vzdrževanje brežin in berm;
6. redno vzdrževanje cestnih naprav in ureditev;
7. redno vzdrževanje vegetacije;
8. zagotavljanje preglednosti;
9. čiščenje cest;
10. redno vzdrževanje cestnih objektov;
11. redno vzdrževanje drugih funkcionalnih površin,
12. nadzor osnih obremenitev, skupnih mas in dimenzij vozil.
13. intervencijski ukrepi;
14. druga dela in storitve, ki po veljavni zakonodaji štejejo med vzdrževanje cest.

Plan rednega vzdrževanja pripravi koncesionar in ga najkasneje do 15.10. tekočega leta predloži oddelku, pristojnemu za gospodarske javne službe, ki ga posreduje odboru za komunalne dejavnosti občinskega sveta v seznanitev. Plan letnega vzdrževanja potrdi župan.

1. **člen**

V izvajanje zimske službe sodijo naslednja vzdrževalna dela:

1. zagotavljanje in postavljanje potrebnega števila snežnih kolov;
2. pluženje, odstranjevanje in odvažanje snega iz javnih prometnih površin in javnih parkirišč;
3. pluženje snega z glavnih pešpoti na javnih površinah, otresanje snega z drevja in grmovja ter odstranjevanje poškodovanih dreves in odlomljenih vej, ki ogrožajo varnost ljudi in stvari;
4. odvoz snega iz avtobusnih površin in križišč;
5. čiščenje objektov in naprav, zgrajenih za intervencije in požarno varnost;
6. čiščenje odtokov uličnih požiralnikov v času odjuge;
7. čiščenje zasneženih prometnih znakov;
8. obveščanje javnosti o stanju cest;
9. druge naloge, katere omogočajo v zimskem času nemoten promet na javnih prometnih površinah.

Izvedbeni program zimske službe pripravi koncesionar in ga predloži v potrditev oddelku, pristojnemu za gospodarske javne službe občinske uprave najkasneje do 15. oktobra tekočega leta, ki ga posreduje odboru za komunalne dejavnosti občinskega sveta v seznanitev.

Izvedbeni program zimske službe obsega popis vseh površin in objektov, na katerih se izvaja zimska služba.

Z izvedbenim programom zimske službe se določi prioriteta pluženja, posipanja in odstranjevanja snega s cest, poti in ostalih javnih površin in čiščenja odtokov cestnih požiralnikov, odstavne površine za vozila v primeru delnih ali popolnih zapor in nadzor nad izvajanjem zimske službe.

Zimska služba se izvaja praviloma od 15. novembra do 15. marca. Izvedbeni program zimske službe mora vsebovati tudi izvajanje zimske službe v primeru potreb pred in po tem terminu.

**IV. NAČIN IN POGOJI OPRAVLJANJA KONCESIONIRANE JAVNE SLUŽBE**

1. **člen**

Uporabniki storitev javne službe so vse pravne osebe in fizične osebe, ki uporabljajo javne ceste, ki so predmet izvajanja gospodarske javne službe po tej pogodbi.

1. **člen**

Storitve, ki so predmet javne službe, so kot javne dobrine zagotovljene vsakomur pod enakimi pogoji. Uporaba storitev javne službe je za uporabnike brezplačna.

Uporabniki imajo od koncesionarja zlasti pravico:

* do trajnega, rednega in nemotenega zagotavljanja storitev koncesionarja,
* pravico do enake obravnave glede kakovosti in dostopnosti storitev,
* zahtevati vse obvezne in neobvezne storitve javne službe,
* vpogleda v evidence – kataster oziroma v zbirke podatkov, ki jih vodi koncesionar in se nanašajo nanj,
* uporabljati storitve javne službe pod pogoji, določenimi z zakonom, s to pogodbo in z drugimi predpisi,
* da so obveščeni o tem, na katerih javnih cestah izvaja zimsko službo koncesionar in na katerih njegovi podizvajalci ter da so obveščeni o firmi oziroma imenu podizvajalca na posamezni javni cesti.

Uporabnik storitev javne službe se lahko v zvezi z izvajanjem javne službe pritoži koncesionarju in koncedentu, če meni, da je bila storitev javne službe opravljena v nasprotju s to pogodbo.

Koncedent se zavezuje, da bo koncesionarja pisno obveščal o morebitnih ugovorih oziroma pritožbah uporabnikov. V primeru nezadovoljstva s kakovostjo storitev, bo koncedent napotil uporabnike, da najprej ugovarjajo pri koncesionarju, šele v primeru nezadovoljivega odgovora pa pri koncedentu. Telefonska številka in elektronski naslov za prijavo ugovorov oziroma pritožb bo objavljena na spletni strani koncententa, koncesionar pa ju sporoči ob uvedbi v delo.

1. **člen**

Koncedent ima naslednja javna pooblastila:

* da izvaja javno službo v skladu s predpisi Republike Slovenije in Občine Medvode ter koncesijsko pogodbo;
* da upravlja (izkorišča) in vzdržuje objekte in naprave potrebne za izvajanje javne gospodarske službe;
* da prevzema vodenje vseh evidenc, ki so za opravljanje predmetne gospodarske javne službe potrebne, skladno z veljavnimi predpisi.

Koncesionar je po pooblastilu koncedenta edini in izključni izvajalec koncesionirane javne službe na celotnem območju Občine Medvode.

Izvajanje javne službe zagotavlja koncesionar z opremo, objekti in napravami, ki so njegova last, jih ima v najemu, posesti ali jih kakorkoli drugače zagotovi. Koncesionar izvaja javno službo v svojem imenu in za svoj račun.

Določene dejavnosti javne službe lahko koncesionar, ob soglasju koncedenta, zagotavlja s podizvajalci. Koncesionar mora tudi v primeru delnega izvajanja storitev preko pogodbe s podizvajalcem v razmerju do koncedenta in uporabnikov ter tretjih oseb v zvezi s tem nastopati v svojem imenu in za svoj račun.

V izjemnih primerih lahko koncesionar, ob soglasju koncedenta in po predpisanem postopku, sklene z drugim usposobljenim izvajalcem pogodbo o začasni pomoči, v okviru katere lahko druga oseba opravlja posamezne storitve javne službe na koncesijskem območju.

Koncesionar mora najkasneje 15 dni pred vključitvijo neposrednega izvajalca od koncedenta pridobiti pisno soglasje k vključitvi neposrednega izvajalca del.

Koncesionar mora s strani naročnika pridobiti pisno soglasje za vključitev vsakega neposrednega izvajalca del (podizvajalce podizvajalcev glavnega izvajalca ali nadaljnje podizvajalce v pod izvajalski verigi). Koncedent si pridržuje pravico, da v primeru upravičenih pritožb zaradi nedoslednega izvajanja zimske službe lahko odredi zamenjavo neposrednega izvajalca na posameznem območju, koncesionar pa mora za to pridobiti novo soglasje ali izvajati dela sam, sicer krši koncesijsko pogodbo.

1. **člen**

*(Opomba: Spodnje določbe veljajo samo v primeru, če koncesionar ne nastopa skupaj s podizvajalci. V nasprotnem primeru se spodnja določba črta).*

Koncesionar ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta pogodbe.

Koncesionar mora med izvajanjem pogodbe koncedenta obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje storitev, in sicer najkasneje v petih (5) dneh po spremembi. V primeru vključitve novih podizvajalcev mora koncesionar skupaj z obvestilom posredovati tudi podatke in dokumente iz druge, tretje in četrte alineje drugega odstavka 94. člena ZJN-3.

Koncedent bo zavrnil vsakega podizvajalca, če zanj obstajajo razlogi za izključitev razpisne dokumentacije. Koncedent lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil koncedent v dokumentaciji v zvezi z oddajo javnega naročila. Koncedent mora o morebitni zavrnitvi novega podizvajalca obvestiti koncesionarja najpozneje v desetih (10) dneh od prejema predloga.

Koncesionar v razmerju do koncedenta v celoti odgovarja za dobro izvedbo obveznosti po pogodbi, ne glede na število podizvajalcev.

*(Opomba: Spodnje določbe veljajo samo v primeru, če bo koncesionar nastopal skupaj s podizvajalci. V nasprotnem primeru se spodnja določila črtajo.*

Koncesionar v okviru te pogodbe nastopa skupaj z naslednjimi podizvajalci:

|  |  |
| --- | --- |
| Naziv podizvajalca |  |
| Polni naslov |  |
| Podizvajalec zahteva neposredno plačilo | DA / NE |
| Vsi zakoniti zastopniki podizvajalca |  |
| Matična številka podizvajalca |  |
| Davčna številka podizvajalca |  |
| Transakcijski račun podizvajalca |  |
| Del javnega naročila, ki se oddaja v podizvajanje (vrsta/opis del) |  |
| Količina/Delež (%) v podizvajanju |  |
| Vrednost del |  |

Koncesionar, ki izvaja javno naročilo z enim ali več podizvajalci, mora v celoti upoštevati obveznosti iz 94. člena ZJN-3 in zahteve iz razpisne dokumentacije, ter za vse navedene podizvajalce predložiti izpolnjene, podpisane in žigosane zahtevane obrazce iz razpisne dokumentacije. Če koncesionar ne ravna v skladu s 94. člena ZJN-3, bo koncedent Državni revizijski komisiji podal predlog za uvedbo postopka o prekršku iz 2. točke prvega odstavka 112. člena ZJN-3.

Podizvajalec mora izpolnjevati vse pogoje in zahteve koncedenta v zvezi s podizvajalci, ki so navedeni v razpisni dokumentacije ter izpolniti vse navedene priloge, ki se nanašajo na izpolnjevanje pogojev podizvajalcev.

Koncesionar v razmerju do koncedenta v celoti odgovarja za dobro izvedbo obveznosti po pogodbi, ne glede na število podizvajalcev.

Koncesionar mora med izvajanjem pogodbe koncedenta obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti, in sicer najkasneje v petih (5) dneh po spremembi. V primeru vključitve novih podizvajalcev mora koncesionar skupaj z obvestilom posredovati tudi podatke in dokumente iz druge, tretje in četrte alineje drugega odstavka 94. člena ZJN-3.

Koncedent mora v skladu s četrtim odstavkom 94. člena ZJN-3 zavrniti vsakega podizvajalca, če zanj obstajajo razlogi za izključitev iz razpisne dokumentacije. Koncedent lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil koncedent v dokumentaciji v zvezi z oddajo javnega naročila. Koncedent mora o morebitni zavrnitvi novega podizvajalca obvestiti koncesionarja najpozneje v desetih (10) dneh od prejema predloga.

*Spodnja določba se upošteva v primeru, da koncesionar nastopa s podizvajalcem, ki ne zahteva neposrednega plačila*

Kadar koncesionar nastopa s podizvajalcem, ki ne zahteva neposrednega plačila, bo koncedent od koncesionarja zahteval, da mu najpozneje v 60 dneh od plačila končnega računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedeno storitev, ki je neposredno povezano s predmetom pogodbe. Če koncesionar koncedentu na njegov poziv ne posreduje teh izjav, koncedent Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

*Spodnja določba se upošteva v primeru, da koncesionar nastopa s podizvajalcem, ki zahteva neposredno plačilo/*

Kadar koncesionar izvaja javno naročilo s podizvajalcem, ki zahteva neposredno plačilo, mora v skladu s 94. členom ZJN-3:

* pooblastiti koncedenta, da na podlagi potrjenega računa s strani koncesionarja neposredno plačuje podizvajalcu,
* predložiti soglasje podizvajalca, na podlagi katerega koncedent namesto koncesionarja poravna podizvajalčevo terjatev do koncedenta
* Koncesionar mora za podizvajalca, ki zahteva neposredno plačilo, ob vsakem računu priložiti:
* račun podizvajalca za opravljene obveznosti po pogodbi, potrjen s strani koncesionarja, na podlagi katerega koncedent izvede nakazilo za opravljene obveznosti po pogodbi neposredno na račun podizvajalca ali
* podpisano izjavo podizvajalca, naslovljeno na koncedenta, o tem, da je ta seznanjen s konkretno izstavljenim računom koncesionarja oziroma, da pri obveznosti po pogodbi, ki jih obravnava račun, ni sodeloval kot podizvajalec, ter da podizvajalec iz naslova tega računa koncesionarja nima in ne bo imel do koncedenta nobenih zahtevkov po Uredbi o neposrednih plačilih podizvajalcu pri nastopanju ponudnika s podizvajalcem pri javnem naročanju (Uradni list RS, št. 66/07 in 19/10).

S plačilom posameznega zneska podizvajalcu obveznost koncedenta za plačilo izvajalcu ugasne do višine tako plačanega zneska podizvajalcu.

Roki plačil koncesionarju in njegovim podizvajalcem so enaki.

1. **člen**

Koncesionar lahko izvaja tudi druge dejavnosti, za katere je registriran, vendar pa njihovo izvajanje ne sme vplivati na opravljanje javne službe.

Koncesionar mora za vsako javno službo voditi ločeno računovodstvo po določilih zakona, veljavnega za gospodarske družbe. Smiselno enako velja tudi v primeru, ko koncesionar opravlja posamezno javno službo na območju drugih lokalnih skupnosti.

Koncesionar, ki opravlja dejavnost gospodarske javne službe, mora imeti revidirane letne računovodske izkaze v skladu z zakonom.

1. **člen**

Koncesionar mora ves čas veljavnosti pogodbe izpolnjevati vse pogoje, določene v razpisni dokumentaciji za podelitev koncesije.

Dolžnosti koncesionarja so predvsem:

* izvajati koncesijo s skrbnostjo strokovnjaka, v skladu z zakoni, drugimi predpisi in koncesijsko pogodbo in zagotavljati uporabnikom enakopravno kontinuirano oskrbo z javnimi dobrinami ter kvalitetno opravljanje javne službe, v skladu s predpisi in v javnem interesu;
* upoštevati tehnične, zdravstvene in druge normative in standarde, povezane z izvajanjem javne službe;
* kot dober gospodarstvenik uporabljati in/oziroma vzdrževati objekte, naprave in druga sredstva, namenjena izvajanju javne službe;
* vzdrževati objekte in naprave koncesije tako, da se, ob upoštevanju časovnega obdobja trajanja koncesije, ohranja njihova vrednost;
* omogočati nemoten nadzor nad izvajanjem javne službe in koncesije;
* skrbeti za tekoče obveščanje javnosti o dogodkih v zvezi z izvajanjem koncesije;
* pravočasno odgovoriti uporabnikom na njihove pobude in/ali pritožbe;
* obračunavati pristojbine in druge prispevke, če so le-ti uvedeni s predpisom;
* pripravljati projekte za pridobivanje finančnih sredstev iz drugih virov;
* vodenje evidenc in katastrov v zvezi z javno službo in izvajanjem koncesije, usklajenih z občinskimi evidencami;
* ažurno in strokovno voditi poslovne knjige;
* pripraviti predloge poslovnih načrtov, letnih programov in dolgoročnih planov javne službe in jih predložiti županu in oddelku za gospodarske javne službe v potrditev, pripravljati letna poročila, kakor tudi druge kalkulacije stroškov in prihodkov dejavnosti;
* poročati koncedentu o izvajanju koncesije;
* v prvotno stanje povrniti nepremičnine, na katerih so se izvajala vzdrževalna in druga dela;
* obveščati druge pristojne organe (inšpekcije …) o kršitvah;
* izvesti delo skladno s prejetimi navodili z morebitno projektno dokumentacijo, strokovno pravilno, po vseh sodobnih izsledkih znanosti in stroke, vestno in kvalitetno v skladu z vsemi veljavnimi tehničnimi predpisi, standardi, zakoni in uzancami, tako da bo zagotovljena varnost in funkcionalna sposobnost izvedenih del;
* izročiti koncedentu dokazila – ateste vgrajenih materialov in konstrukcij;
* tesno sodelovati s koncedentom ter upoštevati njegove pogoje in zahteve;
* omogočati koncedentu nadzor nad izvajanjem koncesije, predvsem na način, da bo koncedent lahko kadarkoli preveril kako in kje koncesionar trenutno izvaja predmet koncesije - koncesionar se namreč s podpisom te pogodbe zavezuje, da ima oziroma bo imel na vseh vozilih, s katerimi bo izvajal predmet koncesije nameščen GPS sledilni sistem, preko katerega bo koncesionar koncedentu kadarkoli omogočil nadzor nad izvajanjem koncesije,
* nemudoma oziroma najkasneje v roku 30 minut odzvati se na poziv koncedenta oziroma druge pristojne osebe, v kolikor bi koncedent koncesionarja potreboval zaradi potreb izvajanja javne službe. Odzivni čas koncesionarja predstavlja čas, ki ga koncesionar potrebuje, da se na poziv koncedenta oziroma druge pristojne osebe javi na sedežu koncedenta in prične z izvajanjem storitve po njegovem naročilu. Kršitev predmetne določbe predstavlja kršitev pogodbe zaradi katere lahko koncedent unovči zavarovanje za dobro izvedbo pogodbenih obveznosti,
* dajati potrebna pojasnila in razloge v zvezi s pogodbenimi deli;
* tekoče voditi gradbeni dnevnik in knjigo obračunskih izmer;
* skladno z izvedenimi deli obračun dela dnevno voditi preko koncedentove programske aplikacije (moduli so v sklopu koncedentovega geoinformacijskega orodja in so enostavni za uporabo, dostopni so preko uporabniškega imena in gesla, delajo preko internetne povezave in ne zahtevajo nobene posebne programske ali strojne opreme), preko katere bo posamezna obračunska situacija potrjena tudi s strani koncedenta, pri čemer se morata mesečna situacija in izpis iz aplikacije ujemati;
* izvajati delo skladno s terminskim planom napredovanja del, usklajenim s koncedentom;
* izvajati storitve koncesije v skladu z veljavnim Pravilnikom o rednem vzdrževanju javnih cest s spremembami;
* ves čas trajanja koncesijske pogodbe za izvajanje storitev razpolagati najmanj z 10 usposobljenimi delavci, ki izvajajo gradbena dela za izvajanje koncesije, od katerih mora vsaj eden imeti najmanj pet let delovnih izkušenj pri dejavnostih vzdrževanja cest in zimske službe ter najmanj visokošolsko strokovno ali univerzitetno izobrazbo gradbene smeri s strokovnim izpitom IZS.

Koncesionar je dolžan obvestiti koncedenta o vsaki statusni spremembi, vključno s kontrolno spremembo kapitalske strukture. Če koncesionar tega v razumnem roku ne stori, če je zaradi sprememb prizadet interes koncedenta ali če so zaradi sprememb bistveno spremenjena razmerja iz koncesijske pogodbe, lahko koncedent pod pogoji iz pogodbe razdre koncesijsko pogodbo.

1. **člen**

V zvezi z rednim vzdrževanjem je koncesionar dolžan to izvajati v skladu s potrjenim planom vzdrževanja. Koncesionar v okviru pregledniške službe izvaja stalen pregled cest.

Koncesionar pripravi predlog izvedbenega programa rednega vzdrževanja cest za vsak koledarski mesec za naslednji mesec, ki ga potrdi koncedent.

Koncesionar pripravi tudi predlog tedenskega izvedbenega plana vzdrževanja, ki se predloži v potrditev na tedenskih koordinacijskih sestankih. Koncesionar rednega vzdrževanja je dolžan o svojem delu voditi evidenco, iz katere mora biti razvidno, kdaj in katera dela so bila opravljena, obseg in trajanja teh del, potrošnja materialov, uporabljena delovna sila in mehanizacija ter drugi pomembni podatki o opravljenih delih. Redna vzdrževalna dela se praviloma opravljajo v času manjše prometne obremenitve in v kolikor je mogoče brez omejitev prometa.

Koncedent in koncesionar se na tedenskih sestankih dogovorita o planu nameravanih tedenskih del.

Koncesionar je dolžan vsako jutro do 8.00 ure sporočiti dnevni plan dela.

Glede ostalih del rednega vzdrževanja in zadev, ki niso posebej urejene s to pogodbo, zlasti glede oskrbovalnih standardov, razvrstitve objektov in naprav, vzdrževalnih in organizacijskih standardov in drugih standardov in normativov za izvajanje javne službe, se mora izvajalec javne službe ravnati po veljavnih predpisih.

1. **člen**

Dolžnosti koncesionarja v zvezi z izvajanjem zimske službe so, da:

1. redno vzdržuje naprave in opremo potrebno za zimsko službo;
2. skrbi za skladiščenje zadostne količine posipnega materiala in soli;
3. izvaja zimsko službo po potrjenem izvedbenem programu zimske službe in le-tega prilagaja s sprotnimi meteorološkimi napovedmi;
4. posipa ceste po prednostnem vrstnem redu takoj, ko se na vozišču zazna pojav poledice. Na cestah oziroma cestnih odsekih, za katere je v izvedbenem programu zimske službe predvideno tudi preventivno posipanje, se posipa že ob nastopu okoliščin, v katerih se lahko pričakuje poledica;
5. prične odstranjevati novo zapadli sneg, najkasneje ko ga zapade 10 cm na cestiščih oziroma 7 cm na cestiščih v območjih 6, 7 in 10; višino snega ugotavlja koncesionar;
6. do konca maja v tekočem letu izdela poročilo in analizo zimske službe za preteklo zimsko obdobje;
7. v predlogu izvedbenega programa zimske službe opredeli, na katerih cestah bo zimsko službo izvajal sam in na katerih cestah bodo zimsko službo izvajali podizvajalci, in navede firmo oziroma ime podizvajalca;
8. upošteva dobro prakso pri izvajanju zimske službe.

Vsa vozila, ki bodo opravljala zimsko službo, morajo biti opremljena s sledilnimi GPS napravami. Koncesionar bo koncedentu predal ustrezno programsko opremo in dostop do pregleda zapisov sledilnih naprav, ki omogočajo spremljanje tudi v obratovalnem času vozila. Koncesionar mora zraven mesečne situacije obračuna del priložiti zapise sledilnih naprav za vsa vozila in za celotni obračunski mesec v ustrezni digitalni obliki z možnostjo kasnejšega vpogleda.

1. **člen**

Za izvajanje gospodarske javne službe je odgovoren koncesionar. Koncesionar je v skladu z zakonom odgovoren tudi za škodo, ki jo pri opravljanju ali v zvezi z upravljanjem gospodarske javne službe povzročijo pri njem zaposleni ljudje ali pogodbeni (pod)izvajalci koncedentu, uporabnikom ali tretjim osebam.

Koncesionar za skrbnika te pogodbe imenuje ……………………………………….. tel……………………. e-mail ……………………………………..

Koncesionar za vodjo del po tej pogodbi imenuje ……………………………………….. tel……………………. e-mail …………………………………….., vpisan v IZS, kot Vz – vodja del, identifikacijska številka …………………………………………………..

1. **člen**

Koncesionar mora na zahtevo koncedenta predložiti poročila o stanju, opravljenih in potrebnih delih, potrebnih investicijah in organizacijskih ukrepih in kvaliteti izvajanja koncesije.

Koncesionar je dolžan vsako leto pripraviti predlog letnega programa za nemoteno izvajanje javne službe za prihodnje leto in ga skupaj s poročilom o poslovanju in izvajanju gospodarske javne službe za prihodnje leto, najkasneje do 15.11. vsakega tekočega leta predložiti občinski upravi. Letni program potrdi župan.

Koncesionar je dolžan najkasneje do 28.02. (vsakega naslednjega leta) občinski upravi predložiti poročilo o poslovanju in izvajanju gospodarske javne službe za preteklo leto in z vsebino seznaniti občinski svet. Letno poročilo mora, poleg vsebine določene z odloki o načinu izvajanja javne službe in drugimi predpisi, vsebovati zlasti podatke o:

* izpolnjevanju obveznosti, ki jih ima koncesionar po koncesijski pogodbi,
* pritožbah uporabnikov storitev koncesionarja in o reševanju le teh,
* zavrnitvah uporabnikov storitev
* oddaji poslov podizvajalcem,
* spremembah v podjetju koncesionarja,
* škodnih dogodkih,
* spremenjenih pogojih izvajanja koncesijske pogodbe,
* koriščenju zavarovanj
* zadolževanju koncesionarja za potrebe izvajanja javne gospodarske službe in
* o vseh ostalih okoliščinah, ki lahko neposredno ali bistveno vplivajo na izvajanje koncesijske pogodbe.

1. **člen**

Koncesionar mora ves čas trajanja sklenjene koncesijske pogodbe ter nato še nadaljnjih 60 dni od poteka pogodbe imeti zavarovano odgovornost iz naslova splošne civilne odgovornosti (vključno z razširitvijo na druge nevarnostne vire). Z zavarovalnico mora imeti sklenjeno zavarovalno pogodbo z najnižjo višino zavarovalne vsote 300.000 EUR.

Koncesionar odgovarja za škodo, ki jo povzroči zavestno ali iz malomarnosti koncedentu z nerednim ali nevestnim opravljanjem gospodarske javne službe, in za škodo, ki jo pri opravljanju ali v zvezi z opravljanjem (storitvijo ali opustitvijo) gospodarske javne službe povzročijo pri njem zaposlene osebe uporabnikom ali drugim osebam. Koncesionar je odgovoren za škodo do tretjih oseb, ki nastane kot posledica nerednega opravljanja nalog po tej pogodbi ali če koncesionar brez utemeljenega razloga preneha opravljati dejavnost.

Koncesionar je dolžan v roku 10 dni od podpisa pogodbe koncedentu predložiti kopijo zavarovalne police, kot pogoj za veljavnost te pogodbe.

Koncesionar mora predložiti koncedentu zavarovalno polico za celotno pogodbeno obdobje ali za vsako leto trajanja koncesijske pogodbe posebej, pri čemer mora predložiti novo polico najkasneje do 30. decembra tekočega leta za naslednje leto.

1. **člen**

V roku 15 dni od podpisa pogodbe je koncesionar dolžan koncedentu izstaviti prvovrstno, nepreklicno, brezpogojno in na prvi poziv plačljivo finančno zavarovanje za dobro izvedbo pogodbenih obveznosti v obliki bančne garancije ali kavcijskega zavarovanja pri zavarovalnici. Zavarovanje se glasi na znesek najmanj 10% pogodbene vrednosti za vzdrževanje cest in zimsko službo, torej najmanj ……………………………………………………… EUR ter velja za obdobje trajanja pogodbe ter še 60 dni po poteku pogodbe.

Finančno zavarovanje ima lahko letno veljavnost, pri čemer je koncesionar dolžan najmanj 20 dni pred iztekom starega letnega zavarovanja predložiti novo. Nepredložitev novega zavarovanja za naslednje letno obdobje je razlog za unovčenje obstoječega zavarovanja ter predstavlja hujšo kršitev te pogodbe.

Garancijo koncedent lahko vnovči:

* če se bo izkazalo, da koncesionar koncesionirane dejavnosti ne opravlja v skladu s to pogodbo, zahtevami razpisne dokumentacije in ponudbo;
* če bo koncedent pogodbo razdrl zaradi kršitev na strani koncesionarja;
* če bo koncedent razdrl pogodbo zaradi zamude.

1. **člen**

Dolžnosti koncedenta so zlasti:

* da zagotavlja izvajanje vseh storitev predpisanih z zakonom, s predpisi o načinu izvajanja javne službe in s pogodbo ter v skladu s pogoji, ki so navedeni v pogodbi;
* da zagotavlja takšno višino plačil in ceno storitev, da je ob normalnem poslovanju možno zagotoviti ustrezen obseg in kakovost storitev ter vzdrževanje objektov, naprav in opreme koncesije, da se lahko, ob upoštevanju časovnega obdobja trajanja koncesije, ohranja njihova vrednost;
* da zagotovi sankcioniranje uporabnikov zaradi onemogočanja izvajanja storitev javne službe;
* da zagotovi sankcioniranje morebitnih drugih nepooblaščenih izvajalcev, ki bi med dobo trajanja koncesije izvajali storitve javne službe na področju občine;
* pisno obveščanje koncesionarja o morebitnih ugovorih oziroma pritožbah uporabnikov.

**V. FINANCIRANJE IN PLAČILO ZA STORITVE**

1. **člen**

Pogodbena vrednost storitev je dogovorjena na osnovi ponudbe koncesionarja in je za celotno trajanje pogodbe ocenjena na:

Vrednost brez davka na dodano vrednost (DDV): …………………………………… EUR

Davek na dodano vrednost (DDV): ………………………………. EUR

Pogodbena vrednost vključno z davkom na dodano vrednost (DDV): …………………………….. EUR

Pogodbena vrednost je okvirna in je določena na podlagi predvidenih količin, ki pa za pogodbeni stranki niso zavezujoče. Koncedent bo storitve naročal v potrebovanem obsegu. Izbrani koncesionar s podpisom pogodbe izjavlja, da je v celoti seznanjen z navedenim dejstvom.

Potni stroški in ostalih povezani stroški (npr. materialni stroški) za opravljanje storitev po tej pogodbi so vključeni v pogodbeno ceno.

Kadar koncesionar opravlja storitve izven pogodbeno dogovorjenega obsega je upravičen tudi do povračila potnih in ostalih povezanih stroškov z opravljanjem storitev.

1. **člen**

Koncesionar si zagotavlja plačilo za opravljene storitve javne službe z zaračunavanjem opravljenih storitev koncedentu, storitve pa se financirajo iz proračuna Občine Medvode, proračunska postavka 4.3.1.1. - Občinske lokalne ceste in javne poti – redno vzdrževanje, 4.3.1.2 Občinske lokalne ceste in javne poti – zimska služba, 4.3.2.2 Občinske lokalne ceste in javne poti – nujne investicije, 4.1.1.1 KS Katarina - komunalna dejavnost, 4.1.1.10 KS Vaše Goričane - komunalna dejavnost, 4.1.1.11 KS Zbilje - komunalna dejavnost, 4.1.1.2 KS Medvode Center - komunalna dejavnost, 4.1.1.3 KS Pirniče - komunalna dejavnost, 4.1.1.4 KS Preska - Žlebe - komunalna dejavnost, 4.1.1.5 KS Senica - komunalna dejavnost, 4.1.1.6 KS Seničica Golo Brdo - komunalna dejavnost, 4.1.1.7 KS Smlednik - komunalna dejavnost, 4.1.1.8 KS Sora - komunalna dejavnost in 4.1.1.9 KS Trnovec - komunalna dejavnost.

1. **člen**

Storitve po tej pogodbi se opravljajo skladno s cenami iz ponudbe koncesionarja, ki je priloga te pogodbe.

V kolikor je na podlagi koncesijske pogodbe potrebno opraviti dela, ki niso ovrednotena v ponudbi, ki je sestavni del pogodbe, koncesionar pripravi ustrezno ponudbo in jo predhodno da koncedentu v potrditev. Koncesionar ne sme pričeti z izvajanjem teh dodatnih del pred potrditvijo koncedenta.

1. **člen**

Plačilo za izvajanje gospodarske javne službe je mesečno na podlagi potrjenih dejansko izvedenih del in se obračunava skladno s cenikom iz ponudbe koncesionarja navedenem v 6. členu te pogodbe.

Koncesionar mora redno voditi gradbeni dnevnik in knjigo obračunskih izmer. S strani koncedenta potrjen gradbeni dnevnik in knjiga obračunskih izmer sta podlaga za izstavitev mesečne situacije izvedenih del. V mesečni situaciji se obračunajo eventualne pogodbene kazni določene s to pogodbo.

Koncesionar izstavi koncedentu situacijo izvedenih del do 8. dne v mesecu za dela izvedena v preteklem mesecu. Koncedent bo situacijo potrdil v roku 8 dni. Po potrditvi situacije koncesionar v osmih (8) dneh izstavi račun za opravljene storitve. Koncesionar lahko v tem roku izstavi račun tudi, če situacija ni potrjena s strani koncedenta; v tem primeru se pogodbeni stranki zavežeta opraviti obračun dejansko opravljenih del pri naslednji situaciji.

Koncesionar izstavi račun v elektronski obliki (eRačun) preko spletnega portala UJPnet. Kot uradni prejem računa se šteje datum vnosa računa v sistem UJPnet.

V kolikor koncedent računa ne zavrne v roku 8 delovnih dni od prejema, se račun šteje za potrjenega.

Rok plačila je 30 dni in začne teči naslednji dan po uradnem prejemu računa. Kot dan plačila oziroma izpolnitve koncedentove obveznosti se šteje dan, ko koncedent izroči nalog za plačilo organizaciji, pri kateri ima svoj račun.

Za zamudo pri plačilu storitev je koncesionar upravičen do zaračunavanja zakonitih zamudnih obresti.

Koncedent bo pravilno izstavljen in potrjen račun poravnal na transakcijski račun koncesionarja naveden na računu. V primeru, da TRR ni naveden na računu, se plačilo nakaže na prvi račun naveden pri podatkih o koncesionarja.

1. **člen**

Če koncesionar opravlja poleg koncesionirane dejavnosti še druge dejavnosti, mora za koncesionirano dejavnost zagotavljati vodenje ločenega računovodstva, v skladu z Zakonom o gospodarskih javnih službah, ter po določilih Zakona gospodarskih družbah.

Koncesionar je v skladu z Zakonom o gospodarskih javnih službah dolžan imeti revidirane letne računovodske izkaze v skladu z zakonom.

Kolikor koncedent podvomi v prejeto letno in poslovno poročilo koncesionarja o delu koncesionarja za prejšnje leto, lahko pisno zahteva revizijo poslovanja družbe in sicer v delu, ki se nanaša na izpolnjevanje te pogodbe.

Pooblaščenega revizorja določita skupno koncedent in koncesionar najkasneje enaindvajset (21) dni po tem, ko je koncedent priporočeno oddal na pošto dopis, s katerim predlaga revizijo. Če stranki v tem roku ne določita pooblaščenega revizorja, ga lahko sam po svoji odločitvi določi koncedent. Stroške storitev tako imenovanega revizorja nosi koncedent.

**VI. NADZOR NAD IZPOLNJEVANJEM POGODBE**

1. **člen**

Nadzor nad izpolnjevanjem te pogodbe izvaja koncedent, in sicer oddelek, pristojen za gospodarske javne službe občinske uprave v okviru zakonskih pooblastil. Nadzor zajema vse okoliščine v zvezi z izvajanjem javne službe, zlasti pa zakonitost in strokovnost izvajanja.

Skrbnik pogodbe na strani koncedenta je …………………………………...

Oddelek, pristojen za gospodarske javne službe pri opravljanju nadzora ob ugotovitvi, da koncesionar ne izpolnjuje pravilno obveznosti iz koncesijskega razmerja, izdaja odločbe ter odreja druge ukrepe, katerih namen je zagotoviti izvrševanje določb te pogodbe.

Nadzor nad izvajanjem te pogodbe lahko opravlja tudi notranja revizija, zunanja revizija in Nadzorni odbor občine.

Koncedent lahko za posamezna strokovna in druga opravila v zvezi z nadzorom pooblasti ustrezno strokovno službo, zavod oziroma drugo ustrezno institucijo. Osebam, ki se izkažejo s pooblastilom župana, mora koncesionar omogočiti odrejeni nadzor, pregled naprav ter omogočiti vpogled v dokumentacijo in nuditi zahtevane podatke ter pojasnila.

Finančni nadzor nad poslovanjem koncesionarja izvaja pristojni občinski organ – oddelek, pristojen za proračun in finance.

1. **člen**

Koncesionar mora koncedentu omogočiti nadzor, vstop v svoje poslovne prostore, pregled objektov in naprav koncesije ter omogočiti vpogled v dokumentacijo (letne računovodske izkaze …), v kataster javne službe oziroma vodene zbirke podatkov, ki se nanašajo nanjo ter nuditi zahtevane podatke in pojasnila.

Nadzor je lahko napovedan ali nenapovedan, potekati pa mora tako, da ne ovira opravljanja redne dejavnosti koncesionarja in tretjih oseb, praviloma le v poslovnem času koncesionarja. Izvajalec nadzora se izkaže s pooblastilom koncedenta.

Nadzor je praviloma napovedan, s poprejšnjo pisno najavo, ki se posreduje poslovodji koncesionarja praviloma tri delovne dni pred nadzorom. V napovedi se navede datum in čas nadzora, ime in priimek nadzornika, ki bo izvajal nadzor ter področje nadzora.

O nadzoru se napravi zapisnik, ki ga podpišeta predstavnika koncesionarja in koncedenta oziroma koncedentov pooblaščenec.

Koncedent se zavezuje vse podatke in dokumente pridobljene v okviru nadzora varovati kot poslovno skrivnost.

1. **člen**

Nadzor nad opravljanjem storitev koncesionirane gospodarske javne službe izvajajo pristojne inšpekcijske službe.

Določbe te pogodbe ne posegajo v pravice in obveznosti pristojnih organov, ki morajo izvajati nadzor po kateremkoli predpisu, ki posega v vsebino te pogodbe.

1. **člen**

Če pristojni organ koncedenta ugotovi, da koncesionar ne izpolnjuje pravilno obveznosti iz koncesijskega razmerja, mu lahko naloži izpolnitev teh obveznosti, oziroma drugo ravnanje, ki izhaja iz te pogodbe ali razpisne dokumentacije.

**VII. TRAJANJE KONCESIJSKE POGODBE**

1. **člen**

Koncesija za izvajanje koncesionirane gospodarske javne službe se podeli za obdobje dveh (2) let. Koncesijsko obdobje teče od dneva sklenitve koncesijske pogodbe dalje.

Koncesijsko obdobje začne teči z dnem sklenitve koncesijske pogodbe. Koncesionar mora pričeti izvajati koncesijo najkasneje v 30 dneh po sklenitvi koncesijske pogodbe.

Koncesijsko obdobje ne teče v času, ko zaradi višje sile (nastopa izrednih okoliščin, ki jih ni bilo mogoče pričakovati niti se jim izogniti ali jih odvrniti) ali razlogov na strani koncedenta, koncesionar ne more izvrševati bistvenega dela tega koncesijskega razmerja.

O nastanku dogodka, ki predstavlja višjo silo iz prejšnjega odstavka, kakor tudi o prenehanju višje sile mora koncesionar pisno obvestiti koncedenta. V kolikor koncedent pisnemu obvestilu ne ugovarja s pisnim ugovorom v roku 7 dni se šteje, da je med strankama nesporno, da je podan primer višje sile.

Koncesijska pogodba se lahko po njenem izteku podaljša zgolj iz razlogov in pod pogoji določenimi v zakonu, največ do izbire novega koncesionarja ali izvajalca za področje predmeta javne službe.

**VIII. SPREMEMJENE OKOLIŠČINE, STAVKA IN SPREMEMBA KONCESIJSKE POGODBE**

1. **člen**

Če se pogoji opravljanja dejavnosti zaradi spremenjene zakonodaje, podzakonskih aktov, spremembe normativov ali standardov v času trajanja te pogodbe bistveno spremenijo, je koncesionar dolžan o tem pisno obvestiti koncedenta in predlagati ukrepe za nadaljnje izvajanje dejavnosti ter dejavnost dalje izvajati v skladu s to koncesijsko pogodbo.

Če zakon, podzakonski predpis, ali drug posamičen ali splošen akt koncedenta drugače uredi posamezna vprašanja glede obveznosti ali pravic koncesionarja v zvezi z opravljanjem koncesionirane gospodarske javne službe, kot je to določeno v tej pogodbi, in so zato koncesionarju naložene nove obveznosti ali zmanjšane pravice ali naloženi dodatni stroški ima koncesionar pravico zahtevati od koncedenta denarno ali drugo nadomestilo, razen v kolikor je ta razlika pokrita s spremembo tarife storitev. V vsakem primeru nadomestilo ne sme presegati nujnih in potrebnih stroškov oziroma zmanjšanja prihodkov, ki koncesionarju nastane zaradi tega.

Koncesionar je dolžan storiti vse, kar je v njegovi moči, da so povečani stroški oziroma zmanjšani dohodki čim manjši.

1. **člen**

Stavka delavcev koncesionarja ne šteje za razloge višje sile. V primeru stavke delavcev mora koncesionar zagotoviti izvajanje gospodarske javne službe najmanj v obsegu, kot je za tovrstni primer predvideno v veljavni zakonodaji.

Če koncesionar ne more zagotoviti opravljanja koncesionirane gospodarske javne službe, mora dati koncedentu za čas trajanja stavke na razpolago objekte, opremo in naprave za opravljanje koncesionirane gospodarske javne službe, da se zagotovi nemoteno, redno in pravočasno izvajanje storitev.

1. **člen**

Koncesijska pogodba se lahko v interesu uporabnikov ali v javnem interesu enostransko (naknadno) spremeni s spremembo koncesijskega akta po postopku, ki velja za njegov sprejem, skladno z določbami zakona, ki ureja razmerja kolizije med določbami koncesijskega akta in koncesijske pogodbe.

Pogodba se spremeni oziroma dopolni s sklenitvijo nove koncesijske pogodbe ali s sklenitvijo aneksa k obstoječi pogodbi.

Če stranki ne dosežeta dogovora o ustrezni spremembi pogodbe v roku 30 dni od zahtevka katerekoli stranke, se uporabljajo neposredno določbe koncesijskega akta.

1. **člen**

Koncedent in koncesionar se s podpisom te pogodbe dogovorita, da lahko koncedent pri izvajanju obvezne gospodarske javne službe vzdrževanja cest še pred potekom obdobja, za katerega je sklenjena ta pogodba, to pogodbo prekine oziroma zmanjša njen obseg izvajanja javne službe, v kolikor bi bili vzpostavljeni pogoji, da se določena dela, ki so predmet rednega vzdrževanja cest, izvaja v okviru režijskega obrata. Koncesionar s podpisom te pogodbe v polnosti soglaša s predmetno možnostjo in se zavezuje, da v primeru nastopa obravnavane okoliščine od koncedenta ne bo zahteval nikakršnih nadomestil ali drugih povračil pričakovanega dobička.

**IX. VIŠJA SILA IN POVEČAN OBSEG DELA**

1. **člen**

V primeru, ko postane izvršitev pogodbe zaradi višje sile objektivno nezmožna, sta obe stranki prosti svojih nadaljnjih pogodbenih obveznosti za čas trajanja višje sile. Če je zaradi višje sile začasno onemogočeno izvrševanje kakšne obveznosti po tej pogodbi, se rok za izvršitev ustrezno podaljša.

Če nastanejo po sklenitvi koncesijske pogodbe okoliščine, ki bistveno otežujejo izpolnjevanje obveznosti koncesionarja in to v takšni meri, da bi bilo kljub posebni naravi koncesijske pogodbe nepravično pogodbena tveganja prevaliti pretežno ali izključno le na koncesionarja, ima koncesionar pravico zahtevati spremembo koncesijske pogodbe.

Spremenjene okoliščine iz prejšnjega odstavka niso razlog za enostransko prenehanje koncesijske pogodbe. O nastopu spremenjenih okoliščin se morata stranki nemudoma medsebojno obvestiti in dogovoriti o izvajanju koncesijske pogodbe v takih pogojih. Kljub spremenjenim okoliščinam je koncesionar dolžan izpolnjevati obveznosti iz koncesijske pogodbe.

**X. PRENEHANJE KONCESIJSKEGA RAZMERJA IN KONCESIJSKE POGODBE**

1. **člen**

Koncesijsko razmerje preneha:

* s prenehanjem koncesijske pogodbe,
* s prenehanjem koncesionarja,
* z odvzemom koncesije,
* s prevzemom javne službe v režijski obrat.

Koncesijska pogodba preneha:

* po preteku časa, za katerega je bila sklenjena,
* z (enostranskim) koncedentovim razdrtjem,
* z odstopom od koncesijske pogodbe,
* s sporazumno razvezo.

Med veljavnostjo te pogodbe lahko koncedent ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* če je bil predmet koncesije bistveno spremenjen, kar terja nov postopek javnega razpisa;
* v času oddaje javnega razpisa je bil koncesionar v enem od položajev, zaradi katerega bi ga koncedent moral izključiti iz postopka javnega razpisa, pa s tem dejstvom koncedent ni bil seznanjen v postopku javnega razpisa;
* zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano koncesionarju.

Odstop od pogodbe učinkuje z dnem, ko koncesionar prejme pisno izjavo koncedenta o odstopu.

Koncedent bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

Pogodba preneha veljati, če je koncedent seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani koncesionarja, pogodbe o izvedbi javnega razpisa ali njegovega podizvajalca. Koncesionar je dolžan pisno obvestiti koncedenta o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani koncesionarja ali njegovega podizvajalca.

1. **člen**

Odvzem koncesije je oblastno enostransko ravnanje, s katerim koncedent z upravnim aktom odvzame koncesionarju koncesijo. Za izdajo upravne odločbe se uporabijo določbe zakona, ki ureja splošni upravni postopek.

Koncedent lahko odvzame koncesijo koncesionarju:

* če ne začne z opravljanjem koncesioniranih gospodarskih javnih služb v rokih kot so opredeljeni v terminskem planu
* če je v javnem interesu, da se dejavnost preneha izvajati kot gospodarska javna služba ali kot koncesionirana gospodarska javna služba;
* če se dejavnost ne izvaja redno, strokovno, pravočasno ter zato povzroča motnje v izvajanju javne službe;
* zaradi ponavljajočih kršitev predpisov ali koncesijske pogodbe.

Odvzem koncesije zaradi razloga, če koncesionar krši predpise, ki urejajo način izvrševanja koncesionirane gospodarske javne službe je možen, če koncedent koncesionarja predhodno pisno opozori ter mu postavi rok za odpravo kršitev in posledic kršitev. Rok za odpravo kršitev in posledice kršitve ne sme biti krajši od 10 dni in začne teči dan po dnevu vročitve pisnega opozorila.

Koncesijsko razmerje preneha z dnem pravnomočnosti odločbe o odvzemu koncesije.

V primeru odvzema iz druge točke drugega odstavka je koncesionar upravičen do odškodnine po splošnih pravilih odškodninskega prava.

1. **člen**

Koncesijska pogodba lahko z (enostransko) koncedentovo odpovedjo/razdrtjem preneha:

* če je proti koncesionarju uveden postopek prisilne poravnave, stečaja ali likvidacijski postopek
* če je bila koncesionarju izdana sodna ali upravna odločba zaradi kršitve predpisov, koncesijske pogodbe ali upravnih aktov, izdanih za izvajanje koncesije, na podlagi katere utemeljeno ni mogoče pričakovati nadaljnje pravilno izvajanje koncesije,
* če je po sklenitvi koncesijske pogodbe ugotovljeno, da je koncesionar dal zavajajoče in neresnične podatke, ki so vplivali na podelitev koncesije,
* če je koncesionar koncesijsko pogodbo kršil tako, da nastaja večja škoda uporabnikom njegovih storitev ali tretjim osebam,
* če obstaja utemeljen dvom, da koncesionar v bistvenem delu ne bo izpolnil svoje obveznosti,
* če koncesionar kljub pisnemu opozorilu koncedenta ne izpolnjuje prevzetih obveznosti na način določen s tem aktom in koncesijsko pogodbo.

V primeru izpolnitve katerega izmed pogojev iz prve alinee prvega odstavka lahko začne koncedent s postopkom za enostransko razdrtje koncesijske pogodbe. Koncesijska pogodba se enostransko razdre po sodni poti po pravilih pravdnega postopka. Postopek za razdrtje koncesijske pogodbe koncedent ustavi (umik tožbe), če je predlog za začetek stečajnega postopka, postopka prisilne poravnave ali likvidacijskega postopka zavrnjen, če je prisilna poravnava sklenjena ali potrjena, v primeru prodaje ponudnika kot pravne osebe (v stečaju) ali vsake druge, z vidika izvajanja koncesijskega razmerja sorodne posledice. Pogoji iz druge oziroma tretje alinee prejšnjega odstavka, na podlagi katerih lahko začne koncedent postopek za enostransko razdrtje koncesijske pogodbe, so izpolnjeni v trenutku, ko postane sodna ali upravna odločba, s katero je bila koncesionarju izrečena kazenska ali upravna sankcija, pravnomočna. Pogoji iz četrte alinee prejšnjega odstavka, na podlagi katerih lahko začne koncedent postopek za enostransko razdrtje koncesijske pogodbe, so izpolnjeni, če koncesionar ne povrne škode, ki jo je povzročil s protipravnim ravnanjem pri opravljanju ali v zvezi z opravljanjem koncesionirane gospodarske javne službe oziroma škode, ki jo uporabnikom storitev povzročijo pri njem zaposleni delavci in zanjo v skladu z zakonom odgovarja koncesionar.

Enostransko razdrtje koncesijske pogodbe ni dopustno v primeru, če je do okoliščin, ki bi takšno prenehanje utemeljevale, prišlo zaradi višje sile ali drugih nepredvidljivih in nepremagljivih okoliščin.

Koncesijska pogodba lahko z (enostransko) koncesionarjevo odpovedjo / razdrtjem preneha, če koncedent krši prevzete obveznosti, določene s koncesijsko pogodbo in ne pristopi k reševanju težav o katerih ga informira koncesionar, kar povzroči, da pride do daljšega zastoja v delovanju sistema, tako da koncesionar ne more nadaljevati z opravljanjem nalog.

1. **člen**

Za neizpolnjevanje te pogodbe gre, kadar zaradi ravnanja koncesionarja ni dosežen namen te pogodbe, zlasti zaradi:

* neučinkovitega in nepopolnega ali nestrokovnega opravljanja koncesionirane gospodarske javne službe, zaradi česar pride do velike premoženjske škode ali konkretne hude nevarnosti za zdravje ali življenje ljudi, živali ali večje škode na premoženju tretjih, ki niso pogodbene stranke;
* koncesionarjeva opustitev zavarovanja odgovornosti dejavnosti v skladu s to pogodbo;
* onemogočanje finančnega in strokovnega nadzora nad izvajanjem koncesije;
* koncesionarjeva povzročitev večje okoljske nesreče, za katero je odgovoren;
* če koncesionar neupravičeno odkloni storitev upravičenim uporabnikom (kršitev kontrahirne dolžnosti).

1. **člen**

Pogodbeni stranki lahko med trajanjem koncesije tudi sporazumno razvežeta koncesijsko pogodbo.

Stranki sporazumno razvežeta koncesijsko pogodbo v primeru, če ugotovita, da je zaradi bistveno spremenjenih okoliščin ekonomskega ali sistemskega značaja oziroma drugih enakovredno ocenjenih okoliščin nadaljnje opravljanje dejavnosti iz koncesijske pogodbe nesmotrno ali nemogoče.

**XI. POGODBENA KAZEN**

1. **člen**

Če se koncesionar po svoji krivdi pri izvedbi del ne drži dogovorjenih rokov za izvedbo pogodbenih del, ki so določeni na tedenskih koordinacijskih sestankih, sme koncedent za vsak dan zamude zahtevati plačilo pogodbene kazni. Pogodbena kazen je sledeča:

* pri opravljanju redne vzdrževalne službe 1.000,00 EUR ( z besedo: tisoč evrov) za vsak dan zamude za posamezno naročeno delo;
* pri opravljanju zimske službe 3.000,00 EUR (z besedo: tritisoč evrov) za vsak dan zamude za posamezno naročeno delo.

Pogodbena kazen se obračuna pri sestavi mesečne situacije za plačilo opravljenih storitev. Koncesionar se lahko izogne plačilu pogodbene kazni zgolj če dokaže, da dela ni mogel opraviti zaradi višje sile ali okoliščin, na katere ni imel vpliva.

Če je zaradi zamude koncesionarja koncedentu povzročena škoda, ki presega vrednost pogodbene kazni, ima koncedent pravico do povrnitve vse škode nad zneskom pogodbene kazni. Povračilo tako nastale škode bo koncedent uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**XII. PREHODNE IN KONČNE DOLOČBE**

1. **člen**

Pogodbeni stranki si bosta prizadevali, da vsak spor čim prej razrešita s pogajanji na temelju dobre vere in poštenja.

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

1. **člen**

V primeru, da je za sklenitev te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali dal kakšno nedovoljeno korist za:

|  |
| --- |
| * pridobitev posla ali * za sklenitev posla pod ugodnejšimi pogoji ali * za opustitev dolžnega nadzora nad izvajanjem pogodbenih obveznosti ali * za drugo ravnanje ali opustitev, s katerim je organu ali organizaciji javnega sektorja povzročena škoda ali je omogočena pridobitev nedovoljene koristi predstavniku organa, posredniku ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku, |

je pogodba nična.

1. **člen**

Spremembe te pogodbe, so dopustne le v obliki pisnega aneksa k tej pogodbi.

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

o opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **člen**

Koncesionar mora vsa sporočila in druga pisanja, ki so namenjena koncedentu, vročati s priporočeno pošiljko ali na elektronski naslov koncedenta obcina@medvode.si.

1. **člen**

Ta pogodba je sestavljena v 4 enakih izvodih, od katerih prejme vsaka pogodbena stranka po 2 izvoda.

Priloga te pogodbe je razpisna dokumentacija v postopku, na podlagi katerega je sklenjena ta pogodba, ter ponudba koncesionarja, ki sta sestavni del pogodbe.

**KONCESIONAR: KONCEDENT:**

…………………………………………. Občina Medvode

št.: ……………………… št.: ………………………

dne: ……………………… dne: ………………………

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

(podpis in žig) (podpis in žig)

…………………….. Nejc Smole

…………………….. župan (ime in priimek podpisnika) (ime in priimek podpisnika)